AQSh vitse-prezidenti Jo Bayden mamlakatning saylangan prezidenti Donald Trampga o‘zini tutishi borasida maslahatlar berib, milliarderni «o‘sishga» chaqirdi, deb xabar qilmoqda PBS telekanali. «Katta yoshli bo‘ling, Donald, o‘sing. Katta odam bo‘lish vaqti keldi. Siz prezidentsiz, bizga nimalarga qodir ekaningizni ko‘rsating», — degan Bayden Trampning Twitter ijtimoiy tarmog‘ini qo‘llashga mukkasidan ketganiga fikr bildirar ekan. Bundan tashqari, Baydenning qo‘shimcha qilishicha, uni Tramp ma’muriyatining ichki emas, tashqi siyosatga kiritishi mumkin bo‘lgan o‘zgarishlari tashvishga solmoqda. 2016 yil oktabr oyida Jo Bayden imkoni bo‘lganda Donald Trampni do‘pposlashdan tap tortmasligini aytgandi.